KOMISSION ASETUS (EY) N:o 1746/95, annettu 18 päivänä heinäkuuta 1995, tomaattien tuottajille maksettavan vähimmäishinnan ja tomaattijalosteiden tuotantotuen vahvistamisesta markkinointivuodeksi 1995/96



Virallinen lehti nro L 169 , 19/07/1995 s. 0002 - 0005



KOMISSION ASETUS (EY) N:o 1746/95, annettu 18 päivänä heinäkuuta 1995, tomaattien tuottajille maksettavan vähimmäishinnan ja tomaattijalosteiden tuotantotuen vahvistamisesta markkinointivuodeksi 1995/96 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86 (1), sellaisena kuin se on viimeksi muutettuna komission asetuksella (EY) N:o 1032/95 (2), ja erityisesti sen 4 artiklan 4 kohdan ja 5 artiklan 5 kohdan, sekä katsoo, että tomaattijalosteiden tuotantotuelle asetettavasta rajasta 17 päivänä maaliskuuta 1993 annetussa neuvoston asetuksessa (ETY) N:o 668/93 (3) vahvistetaan tukeen oikeutetut määrät markkinointivuodesta 1993/94 alkaen, neuvoston asetuksessa (ETY) N:o 1206/90 (4), sellaisena kuin se on muutettuna asetuksella (ETY) N:o 2202/90 (5), vahvistetaan hedelmä- ja vihannesjalostealan tuotantotukijärjestelmän yleiset säännöt, asetuksen (ETY) N:o 426/86 4 artiklan 1 kohdan mukaan tuottajalle maksettava vähimmäishinta määritetään edeltävänä markkinointivuonna sovellettavan vähimmäishinnan, hedelmä- ja vihannesalan perushintojen kehityksen ja eri määräpaikkoihin tarkoitettujen tuoretuotteiden, mukaan lukien toimitukset jalosteteollisuudelle, tavanomaisen menekin takaamisen tarpeen perusteella; mainitun asetuksen 4 artiklan 1 kohdan viimeisen alakohdan mukaisesti markkinointivuodesta 1992/93 alkaen tuottajalle maksettava vähimmäishinta mukautetaan tomaattitiivisteen, -mehun ja -hiutaleiden valmistukseen käytetyn raaka-aineen liukenevan kuiva-ainepitoisuuden perusteella, komission asetuksessa (ETY) N:o 2022/92 (6) vahvistetaan tiettyjen tomaattien tuottajille liukenevan kuiva-ainepitoisuuden perusteella maksettavan vähimmäishinnan soveltamista koskevat yksityiskohtaiset säännöt, koska neuvosto ei ole tehnyt päätöstä hedelmien ja vihannesten perushinnan vahvistamisesta markkinointivuoden 1994/95 loppuun asti, komissio on ottanut vähimmäishinnan vahvistamisessa erityisesti huomioon neuvostolle tekemänsä ehdotukset ja neuvoston markkinointivuoden kolmen ensimmäisen kuukauden osalta vahvistamat hinnat, asetuksen (ETY) N:o 426/86 5 artiklassa määritellään tuotantotuen vahvistamisperusteet; olisi otettava huomioon erityisesti edeltävän markkinointivuoden tuki mukautettuna tuottajille maksettavan vähimmäishinnan kehityksellä sekä yhteisössä käytettävän raaka-aineen ja tärkeimpien kilpailevien kolmansien maiden raaka-aineen hinnan erotuksella; tomaattitiivisteiden, kokonaisena säilöttyjen kuorittujen ja kuorimattomien tomaattien sekä tomaattimehun osalta olisi otettava huomioon ulkoisen kaupan määrien ja hintojen kehitys, tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Markkinointivuodeksi 1995/96: a) asetuksen (ETY) N:o 426/86 4 artiklassa tarkoitettu liitteessä I lueteltujen tuotteiden tuottajille maksettava vähimmäishinta ja b) kyseisen asetuksen 5 artiklassa tarkoitettu liitteessä II lueteltujen tuotteiden tuotantotuki vahvistetaan mainituissa liitteissä. 2 artikla Jos tuote jalostetaan sen jäsenvaltion ulkopuolella, jossa se on viljelty, kyseisen jäsenvaltion on toimitettava tuotantotukea maksavalle jäsenvaltiolle todiste siitä, että tuottajalle maksettava vähimmäishinta on maksettu. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 49, 27.2.1986, s. 1 (2) EYVL N:o L 105, 9.5.1995, s. 3 (3) EYVL N:o L 72, 25.3.1993, s. 1 (4) EYVL N:o L 119, 11.5.1990, s. 74 (5) EYVL N:o L 201, 31.7.1990, s. 4 (6) EYVL N:o L 207, 23.7.1992, s. 9 LIITE I >TAULUKON PAIKKA> LIITE II >TAULUKON PAIKKA>